Title: FA MILIONS D'ANYS ...
Course: Coneixement del medi social i natural 5è Primària 1r T

Com coneixem el passat ?

La història és la ciència que estudia com eren els éssers humans que vivien en altres èpoques, la seva forma de viure, què menjaven, quines eines van inventar…

Les persones que es dediquen a estudiar el passat són els historiadors i les historiadores. Per comprendre’l millor fan ús de l’antropologia, arqueologia, sociologia, etc. També utilitzen altres fonts històriques com:

- Les fonts materials: són restes d’objectes, monuments, edificis i restes d’éssers vius.
- Les fonts escrites: són libres, cartes, textos…, és a dir, la informació que ens ha arribat mitjançant l’escriptura.
- Les fonts orals: són els contes, les llegendes…, que es transmeten mitjançant la paraula.
- Les fonts gràfiques: són les s’han adquirit mitjançant les imatges.
- Les fonts primàries: relacionades amb l’època que s'estudia.
- Les fonts secundàries: fetes posteriorment al temps que es cerca.

Com es calcula el temps passat ?

Si ens fem aquesta pregunta en el present, direm que mitjançant els rellotges, amb mesos, anys … Però si ens referim a la història, el temps és molt més extens, per això, es calcula mitjançant lustres, dècades, segles i mil·lenis, tot i que també hi ha una altra manera de calcular-lo. Segons els cristians, s’utilitza com a fontl’any que va néixer Jesucrist. Així, distingim tots els fets que van passar abans del naixement de Jesucrist ( aC) i els que van passar després del naixement de Jesucrist (dC).

Però…, què són els lustres, dècades, segles i mil·lenis ? Els lustres són les etapes de cinc anys; les dècades, inclouen els deu anys; els segles, cent anys i els segles mil anys.

És el moment de practicar amb la manera de comptar dels avantpassats. Aquí tens un vídeo que t'ajudarà !!

Productora del vídeo: "La Eduteca".

Vols saber-ne més ?

Productora del vídeo: "CuriosaMente".

Productora del vídeo: "CuriosaMente".

Les etapes de la història.

Els cronistes van classificar el passat en cinc èpoques:

- la prehistòria ( Paleolític, Neolític, Edat dels metalls )

- l’edat antiga

- l’edat mitjana

- l’edat moderna

- l’edat contemporània

El pas d’una època a l’altra està marcat per fets o esdeveniments importants i rellevants per a la història de la humanitat.

La prehistòria és la primera i més llarga etapa de la història. Comença amb l’aparició dels primers éssers humans i acaba amb l'invent de l’escriptura, l’any 3000aC. aproximadament, que dona lloc a l’edat antiga.

Per a comprendre millor els períodes de la prehistòria aquí teniu un vídeo.

Productora del vídeo: "Happy Learning Español".

L’edat mitjana s'inicia amb l'escriptura i  finalitza amb la caiguda de l’imperi romà d’occident, fet  que dona inici a l’edat moderna que inclou el descobriment d’Amèrica, l’any 1492.  La revolució francesa marca el pas de l’edat moderna a l’edat contemporània.

Per tant, cada època ve marcada per fets trascendentals que impliquen un canvi o pas significatiu per a la història de la humanitat.

Coneguem la prehistòria !

A partir d'ara coneixeràs i aprofundiràs en alguns aspectes que caracteritzen les tres èpoques de la prehistòria: el paleolític, el neolític i l'edat dels metalls.

El paleolític

La paraula “paleolític” vol dir “ pedra antiga “ i està relacionada amb el sistema que utilitzaven els éssers humans per fer eines a partir de la talla lítica (tècnica amb la que es talla la pedra).

Aquesta etapa es caracteritza per l’aparició dels homínids.

Els Australopitecs van sorgir fa 4 milions d’anys i caminaven amb dos peus; l’Homo Habilis fa 2 milions d’anys i utilitzava eines fetes amb pedra per tallar el menjar; l’Homo Erectus fa 1,5 milions d’anys, caminava recte i dominava l’ús del foc; l’ Homo Neanderthalensis fa 350.000 anys  i commemorava ritus vinculats amb la mort i, l’Homo Sapiens, que fa 50.000 anys,  elaborava eines i utilitzava el llenguatge per comunicar-se.

Com vivien ?

Els primers éssers humans vivien en grups formant tribus tant a l’aire lliure com en coves però, amb el pas del temps van aprendre a utilitzar la pell dels animals per a resguardar-se del fred i per a construir barraques.

Els homes i dones de la tribu es repartien les feines a realitzar, és a dir, l'elaboració d’eines, recol·lecció de fruits, caçar i pescar, etc.

L’esperança de vida durant el paleolític era molt baixa, ja que estaven exposats a baixes temperatures i tenien pocs aliments per sobreviure. Les lluites amb els animals durant la cacera originaven lesions i, de vegades, provocaven la mort.

També utilitzaven els ossos dels animals i la pedra tallada per construir eines.

Amb els ossos construïen arpons per pescar, agulles… i, amb la pedra elaboraven ganivets, raspadors per adobar la pell, puntes de fletxa, etc.

De què s’alimentaven ?

Els homes del paleolític s’alimentaven dels animals que caçaven, de la pesca i dels fruits que collien. Acostumaven a viure prop dels llocs amb abundant aigua com rius i llacs, ja que els permetia pescar i caçar els animals que s’apropaven per beure.

Quan els aliments s’exhaurien, canviaven a un altre lloc. Per això, es diu que eren nòmades. No tenien un lloc fixe on viure.

Invent o descobriment ?

Inicialment, es menjaven la carn crua però, amb l’arribada del foc (600.000 aC ) la van començar a coure.

Clica damunt  la imatge.

Productora de vídeo: "Enigmas Channel"

Aquí tens un vídeo amb les principals característiques d'aquest període.
Clica damunt la imatge.

Productora del vídeo: "Happy Learning Español".

Clica damunt la imatge i comprovaràs què recordes.

Després de treballar cal relaxar-se, per això aquí tens un vídeo de com era la música en el paleolític.
Recorda fer l'activitat després de mirar-lo !!

Productora del vídeo: "Corporació Catalana de Mitjans Audiovisuals, SA"

Ara et presentem un vídeo on aprendràs a fer eines que realitzaven els homínids. T'hi atreveixes ?

Autor del vídeo: "Emmanuel Cortés".

Vols saber-ne més ?

Productora del vídeo: "Happy Learning Español".

Productora del vídeo: "Smile and Learn - Español".

El neolític

El terme “ neolític” significa “pedra nova “.

En aquesta època els humans  elaboraven eines amb pedra polida, així aconseguien que els instruments elaborats fossin més precisos i duressin més temps.

Un dels fets que caracteritzen aquesta etapa és el fet de domesticar i criar animals, així com el de cultivar la terra.

Com vivien ?

Aquesta nova forma de vida, és a dir, cultivar la terra i tenir cura dels animals exigia una sèrie de condicions que els va obligar a canviar la seva existència.

Necessitaven aigua i terra, això significava que s’havien d’establir en llocs pròxims als rius. Aquest esdeveniment va fer canviar la forma de vida convertint-se en sedentaris , fet que va donar lloc als poblats, alguns dels quals estaven envoltats amb murs de pedra o troncs per defensar-se.

En aquesta era els humans  també es converteixen en artesans. Construïen eines per al cultiu de la terra com aixades, falç ...

De què s’alimentaven ?

Els éssers humans del neolític van observar que les llavors que queien al terra donaven lloc a una nova planta. Va ser l’inici de l’agricultura.

Els primers cereals que van conrear van ser el blat, l’arròs i el blat de moro.

Durant el paleolític, els éssers humans havien de caçar per menjar carn i utilitzar la pell dels animals per protegir-se del fred i construir

barraques. En aquesta etapa, construeixen murs per retenir els animals. És així com comença la ramaderia.

Els primers animals que van domesticar van ser la cabra, l’ovella, el bou i el cavall.

Invent o descobriment ?

El fet de tenir aliments en abundància va donar lloc a la ceràmica elaborant recipients fets amb fusta, fibres vegetals i, posteriorment, amb fang.

Un altre dels invents importants va ser el teler, amb el que feien teixits amb llana i amb lli.

En aquest vídeo t'ensenyaran a fer un teler amb material casolà. Endavant !!

Autora del vídeo: "Vanessa Rabadan".

Clica damunt del vídeo on t'expliquen les principals característiques de l'etapa.

Productora del vídeo: "Happy Learning Español".

En alguns llocs de Catalunya s’han trobat restes neolítiques, concretament a Banyoles .

Aquí tens un vídeo on podràs veure curiositats i troballes d’aquella època.

Productora del vídeo: "Corporació Catalana de Mitjans Audiovisuals".

A continuació, et presentem un joc on podràs comprovar què has après de l'etapa del neolític.

Vols saber-ne més ?

Productora del vídeo: "Smile and Learn - Español".

Edat dels metalls

L’edat dels metalls és l’últim bloc de la prehistòria. Es distingeixen tres moments importants que són: l’edat del coure, l’edat del bronze i l’edat del ferro.

Amb aquests metalls construïen espases, destrals, falçs, eines per a la llar, ornaments …, ja que era més fort que la pedra.

Primerament, copejaven el metall amb un martell i, després, l’escalfaven i martellejaven a la vegada ( aquest procés s’anomena forja). Amb el pas del temps van descobrir que el metall es podia fondre, convertint-se amb líquid i dipositant-lo en un motlle li donaven la forma de l’instrument que volien.

Com vivien ?

Amb la invenció del teler, les dones eren les encarregades de teixir la roba que vestien. També utilitzaven ornaments  fets amb plata, or i bronze.

 L’arada arrossegada per bous, mules  o cavalls va ser un dels invents d’aquesta època, ja que permetia llaurar més extensió de terreny emprant menys temps.

Mentre que gran part de la població encara es dedicava a l’agricultura, a les ciutats van començar a aparèixer nous oficis com l'artesania i el comerç.

De què s’alimentaven ?

Poc a poc, els poblats van anar creixent, convertint-se en ciutats, les quals estaven emmuralles i defensades per guerrers, prevenint així posssibles atacs.

Els beneficis del conreu i la producció augmentava, és a dir, tenien grans quantitats d’aliments. A partir d’aquest fet, intercanviaven els excedents agrícoles per altres productes que els eren d’utilitat, com ara teixits, recipients … Així va ser com es va donar lloc al comerç.

També s’alimentaven del bestiar que criaven i del que intercanviaven comerciant.

Invent o descobriment ?

En aquesta època es van construir canals , que facilitaven el reg de les terres afavorint la fertilitat de les mateixes.

Però, a part de l’arada, es van produir dos invents que van afavorir el comerç: la roda i la vela.

La roda ( 4000 aC aprox.) permetia aprofitar  la força dels animals, desplaçar-se d’un lloc a un altre i traslladar mercaderies de gran pes.

Clica damunt la imatge i descobriràs el gran invent de la roda.

Productora del vídeo: "Happy Learning Español".

La vela ( 3000 aC  aprox. ) va afavorir i potenciar el comerç, ja que aquesta millorava la velocitat dels vaixells facilitant el seu desplaçament.

Clica damunt la imatge.

Productora del vídeo: "Happy Learning Español".

Ara toca revisar què recordes. Som-hi !!

Vols saber-ne més ?

Productora del vídeo: "Smile and Learn - Español".

Cultura i art prehistòric.

Els habitants de la prehistòria pintaven les parets i els sostres de les coves on habitaven. Aquestes obres s’anomenen pintures rupestres. Representaven els animals que caçaven i els instruments que utilitzaven.

Empraven colors intensos ( vermell, negre i ocre ) i utilitzaven el carbó de llenya, ossos i terres de colors mesclats amb aigua o greixos d’animals.

Al nord de la península Ibèrica (Cantàbria) i a l’oest, a la zona de llevant, s’han trobat pintures rupestres.  Aquí teniu uns vídeos on podeu observar i descobrir algunes curiositats d’aquest art mil·lenari.

Cliqueu damunt les imatges per veure'ls.

Productores dels vídeos: "Ecopatrimonio, S.L.U." i "Museo de ALtamira".

Tens curiositat de com fer una pintura rupestre amb material que tinguis a casa? Doncs, aquí tens un vídeo on et mostren els materials que necessites per fer-ne una .  A PINTAR !!

Autor del vídeo: "Santiago Reuil".

A la serra de Godall ( Ulldecona ) es preserven un conjunt de pintures prehistòriques que han estat declarades Patrimoni Mundial. Les imatges estan pintades a les parets de la roca i algunes d’elles es calcula que tenen més de vuit mil·lenis d’antiguitat.

Aquestes pintures representen creences  relacionades amb la cacera, rituals, animals que vivien en aquell moment, etc.

Amb les següents activitats gaudiràs i coneixeràs aquestes obres d’art presents en els nostres dies. Aquí tens una sèrie de reptes on hauràs de trobar diferències, posar a prova la memòria, pintar i completar trencaclosques.

Posa’t el pinzell a la mà i ... endavant !!

Vols saber-ne més ?

Productors dels vídeos: "CNTV Infantil", "Evolucionatv" i "Corporació Catalana de Mitjans Audiovisuals, SA".

Monuments megalítics

Els megàlits són estructures fetes amb pedres grans que havien de ser traslladades per un gran nombre de persones mitjançant troncs i cordes. Estan vinculats amb esdeveniments religiosos i funeraris.

Es classifiquen en tres tipus de monuments:

·      * Menhirs: Grans pedres ciclòpies ( de grans dimensions )  clavades a terra de forma vertical.

 * Dòlmens: Grans pedres ciclòpies clavades a terra de forma vertical i cobertes per una llosa molt gran.

·      Cromlecs: Pedres clavades a terra de forma vertical  situades  de forma el·líptica  o circular.

Mentre que els menhirs i els dòlmens tenien com a principal funció  la funerària i religiosa, la del cromlec era la del culte.

Vols saber més coses de la prehistòria ? Endavant !!

Productora del vídeo: "Smile and Learn - Español".

Repassem la prehistòria !

En aquest apartat s'ofereixen activitats per recordar els continguts més destacats del tema.