Title: REPASSEM EL QUE NO RECORDEM !!
Course: Coneixement del medi social i natural 5è Primària 1r T

A l'inici del tema teniu una avaluació inicial,. Els alumnes que no la superin caldrà que assoleixin els continguts principals que us presentem en aquestes pàgines.

La prehistòria és la primera i més llarga etapa de la història.

Els homes de la prehistòria vivien a l’aire lliure o en coves i concavitats a les muntanyes.

Durant les primeres etapes de la prehistòria els homínids eren carronyaires, posteriorment van passar a alimentar-se del que caçaven, pescaven i dels fruits que recol·lectaven.

La cacera dels animals provocava ferides i, de vegades, la mort dels humans, ja que  lluitaven contra els mamuts.

Utilitzaven la pell dels animals que caçaven per vestir-se. Amb el pas del temps, van aprendre a fer-se pantalons, és a dir, lligaven aquestes pells amb una mena de cordills i es feien pantalons i botes. Però als homes i dones prehistòrics també els agradava cuidar-se. Tot i que, majoritàriament, veiem els homes neanderthals amb cabells llargs i barba, cal recordar que empraven alguns utensilis com els ossos i les pedres per afaitar-se. A les dones també els agradava maquillar-se i utilitzaven fang de color per pintar-se la cara.

En aquesta etapa van aprendre a sobreviure utilitzant els materials que tenien al seu abast assignant-los altres funcions, per exemple, utilitzaven l’escorça dels arbres per fer-se ulleres de sol. Feien dos forats a un tros d’escorça i la utilitzaven a manera d’ulleres , reduint l’entrada dels rajos solars als ulls.

També decoraven les coves  on vivien amb pintures, anomenades pintures rupestres. En elles representaven escenes de la vida quotidiana, com la cacera. Les coves d’Altamira, a Cantàbria, en són un exemple.

L’art, en aquesta època, no només es reduïa a les pintures, també als monuments. S’han trobat construccions fetes amb pedres grans, que tenen significats religiosos i funeraris. Són els monuments megalítics.

Cal destacar-ne tres tipus: menhirs, dòlmens i cromlecs.